সপ্তম বর্ষে পদার্পণ উপলক্ষে গতকাল সোমবার আয়োজিত এক অনুষ্ঠানে এসব কথা বলেন পারির সম্পাদক লাইলা খালেদা। বিশ্বসাহিত্য কেন্দ্র মিলনায়তনে আয়োজিত অনুষ্ঠানে প্রধান অতিথির বক্তব্যে তথ্য প্রতিমন্ত্রী তারানা হালিম বলেন, ‘প্রকাশনার শুরু থেকেই পারিকে পাড়ি দিতে হয়েছে দুর্গম পথ, যেমন পাড়ি দিতে হয়েছে প্রতিটি নারীকে। একজন নারীর উচিত অন্য নারীর পথ মসৃণ করে দেওয়া। প্রতিটি নির্যাতিত নারীর কথা আমাদের বলতে হবে, বলতে হবে সংগ্রামে সফল নারীর কথা।’